ཞིས་ཅིན་ཕིང་གིས་ང་ཚོས་བློ་མཐུན་ཀྲུའུ་ཏེར་དྲན་གསོ་ཞུ་བར་ཁོང་གི་སེམས་པ་མང་ཚོགས་ལ་བཅངས་པ་དང་དཀའ་སྤྱད་བབ་ཆགས་ཀྱི་སྤྱི་ཞབས་པའི་དུང་སེམས་ལ་སློབ་སྦྱོང་ཞུ་དགོས།ཏང་གིས་མི་དམངས་དང་མཉམ་དུ་བདེ་སྡུག་མཉམ་མྱོང་དང་མཉམ་ཤི་མཉམ་གསོན་བྱ་རྒྱུ་ནི་ཏང་གིས་དཀའ་ངལ་དང་ཉེན་ཁ་མཐའ་དག་ལས་རྣམ་པར་རྒྱལ་བ་བྱེད་པའི་རྩ་བའི་འགན་ལེན་ཡིན་པ་དང་།མི་དམངས་དང་གཅིག་ཏུ་འདྲེས་པ་བྱ་རྒྱུ་ནི་ང་ཚོས་ནམ་ཡང་དཀའ་སྤྱད་བབ་ཆགས་ཀྱི་སྤྱོད་ཚུལ་རྒྱུན་འཁྱོངས་བྱེད་པའི་འགན་ལེན་གལ་ཆེན་ཡིན།ང་ཚོའི་ལས་ཀ་དང་ཐབས་ཇུས་རྣམས་ངེས་པར་དུ་མི་དམངས་ཀྱི་ཁེ་ཕན་རྩ་བར་འཛིན་པ་དང་མི་དམངས་ཀྱི་རེ་སྒུག་བསམ་བློ་གཏོང་གཞིར་བྱས་ཏེ་དམངས་ཀྱི་གནས་ཚུལ་ཤེས་པ་དང་།དམངས་ཀྱི་སེམས་ཁྲལ་སེལ་བ།དམངས་ཀྱི་འཁང་ར་ཞི་རུ་འཇུག་པ།དམངས་སེམས་དྲོ་རུ་འཇུག་པ་བཅས་བྱེད་ཐུབ་པ་དང་།མི་དམངས་བློ་ཡིད་ཚིམ་པའི་བྱ་བཟང་དང་དོན་དངོས་མང་ཙམ་སྒྲུབ་པ།མི་དམངས་མང་ཚོགས་ཀྱི་ཧུར་སེམས་དང་།རང་འགུལ་བསམ་པ།གསར་གཏོད་བསམ་པ་བཅས་འཕེལ་བ་བྱས་ཏེ་རང་རེའི་ཏང་ལ་ཐོག་མཐའ་བར་གསུམ་དུ་འཛད་མཐའ་མེད་པའི་སྟོབས་ཤུགས་ཀྱི་འབྱུང་ཁུངས་ཡོད་པ་བྱེད་དགོས་ཞེས་བསྟན་གནང་བ་རེད།